[{"text_idx": "#000001", "text": "Lo\u0303ppeval na\u0308dalal Vo\u0303rumaal purjuspa\u0308i kaks autot a\u0308randanud juhtimiso\u0303iguseta mees sai kahtlustuse korduvas joobes juhtimises ning kahe so\u0303iduki omavolilises kasutamises, kirjutab Lo\u0303una-Eesti Postimees."}, {"text_idx": "#000002", "text": "Selle na\u0308dala esmaspa\u0308eva hommikul teatati politseile, et Vo\u0303rumaal Ro\u0303uge vallas a\u0308randas 25-aastane mees Volkswagen Passati, millega tegi avarii."}, {"text_idx": "#000003", "text": "Politsei teatas na\u0308dala algul, et esialgsetel andmetel ja\u0308ttis mees avariilise masina teekraavi ning liikus jalgsi la\u0308hedal asuva taluni, kust vo\u0303ttis kasutada lukustamata so\u0303iduauto. Taluo\u0303uelt kasutada vo\u0303etud Opel leiti tee servast seismast ning masina a\u0308randanud joobetunnustega mees magas selles."}, {"text_idx": "#000004", "text": "Politsei pidas mehe kuriteos kahtlustatavana kinni ning juhtunu ta\u0308psemaid u\u0308ksikasju selgitatakse kriminaalmenetluses."}, {"text_idx": "#000005", "text": "Lo\u0303una ringkonnaprokuratuuri prokuro\u0308r Meelis Juursoo u\u0308tles reedel, et politsei esitas 25-aastasele Vo\u0303rumaal elavale mehele purjus peaga kahe so\u0303iduki a\u0308randamise eest kahtlustuse korduvas joobes juhtimises ja kahe so\u0303iduki omavolilises kasutamises."}, {"text_idx": "#000006", "text": "\u00abKahtlustatav oli tarbinud ohtralt viina ja selles peitub ka teo motiiv \u2013 adekvaatset vajadust autoga so\u0303ita tal ei olnud, lisaks ei ole tal ka juhtimiso\u0303igust,\u00bb so\u0303nas Juursoo. \u00abAlustuseks la\u0308ks kahtlustatav so\u0303itma oma tuttava Volkswagen Passatiga, kui ehmus u\u0308hel hetkel kummivilina peale, kaotas auto u\u0308le kontrolli ning so\u0303itis autoga teelt va\u0308lja. Autost vo\u0303ttis mees kaasa pudeli viina ja jo\u0303i seda veel.\u00bb"}, {"text_idx": "#000007", "text": "Prokuro\u0308ri so\u0303nul otsustas kahtlustatav, et tuleks so\u0303ita tagasi tuttava juurde, et temaga autole ja\u0308rele tulla. \u00abTa ma\u0308rkas tee a\u0308a\u0308res u\u0308ht Opelit, millel olid su\u0308u\u0308telukus vo\u0303tmed ees. Mees istus selle rooli ja hakkas tuttava suunas tagasi so\u0303itma ning o\u0303nneks sai mees lo\u0303puks isegi aru, et ta ei tule auto juhtimisega toime ja ja\u0308i tee a\u0308a\u0308res seisma. Lo\u0303puks saabus auto juurde politsei ja mees peeti kinni,\u00bb ra\u0308a\u0308kis Meelis Juursoo."}, {"text_idx": "#000008", "text": "Prokuro\u0308r u\u0308tles, et selline ka\u0308itumine inimeste tervise, elude ja vara suhtes on harukordselt vastutustundetu. \u00abTuleb ta\u0308nada o\u0303nne, et juba esimesel teelt va\u0308ljaso\u0303idul keegi autole ette ei ja\u0308a\u0308nud ning mees teise autoga ohtlikult so\u0303ites u\u0308htegi liikluso\u0303nnetust ei po\u0303hjustanud, sest siis vo\u0303inuks tagaja\u0308rjed olla oluliselt raskemad,\u00bb so\u0303nas ta."}, {"text_idx": "#000009", "text": "\u00abKeeruline on mo\u0303ista, kuidas ei jo\u0303ua osadele inimestele kohale, et autojuhtimine ja alkohol ei ka\u0308i mitte kunagi mitte u\u0308helgi tingimusel omavahel kokku,\u00bb lisas Juursoo. \u00abKui otsustad osaleda liikluses, siis tuleb vastutada enda juhitud so\u0303iduki ja sellega po\u0303hjustatud tagaja\u0308rgede eest ning iga kord alkoholijoobes autorooli istudes vo\u0303etakse tohutu risk, sest alkoholi mo\u0303ju on ettearvamatu. Tihti inimesed alahindavad enda joovet ja seeto\u0303ttu tunnevad, et tulevad so\u0303idukite juhtimisega toime. Kuid senine praktika na\u0308itab, et vastutustundetud joobes juhid lo\u0303petavad kainestusmajas, kraavis vo\u0303i koguni vanglas.\u00bb"}, {"text_idx": "#000015", "text": "2. Mis on halvad kommentaarid?"}, {"text_idx": "#000018", "text": "Sellise sisuga kommentaarid eksivad hea tava reeglite vastu. Pealinnal on o\u0303igus sellised kommentaarid kustutada ja piirata nende autorite ligipa\u0308a\u0308su kommentaaride kirjutamisele. Inimestelt, kes rikuvad sihiteadlikult reegleid, vo\u0303idakse vo\u0303tta kommenteerimise vo\u0303imalus."}, {"text_idx": "#000023", "text": "Mehe peksu eest turvapaika vajavate emade ja laste arv u\u0308ha kasvab, iga pa\u0308ev ku\u0308lastab politsei 11 peret (2)"}, {"text_idx": "#000024", "text": "Iga pa\u0308ev on u\u0308le ku\u0308mne pereva\u0308givalla ohvri ainuu\u0308ksi Tallinnas, vaimse abi pakkumiseks napib riigil rahaLa\u0308hisuhteva\u0308givald peab lo\u0303ppema sekkumisega"}, {"text_idx": "#000028", "text": "Mo\u0308o\u0308dunud aasta parim vangivalvur to\u0308o\u0308tab Tallinna vanglas"}, {"text_idx": "#000029", "text": "Harjumaal hukkus vastu puud so\u0303itnud autos kaks inimest"}, {"text_idx": "#000032", "text": "Politsei palub abi kuriteos kahtlustatavate tuvastamisel"}, {"text_idx": "#000034", "text": "Eesti Energia juht Hando Sutter: 1000 elektri universaalteenusest lahkujat na\u0308itavad meelsust selle teenuse suhtes (1)"}, {"text_idx": "#000036", "text": "Politsei hoiatab: Kelmid ja\u0308ljendavad pankade veebilehti"}, {"text_idx": "#000037", "text": "Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise po\u0303himo\u0303tted 2023. aastal Tallinna linnameedias ja Tallinna linnameedia hea tavaTelli \"Pealinna\" paberlehtTallinn ma\u0308a\u0308ras valimisjaoskondade asukohad Riigikogu valimisteks"}]